cyanic-selkie/wikianc huggingface dataset:
Friedrich von Arensdorff
På grunn av hendelsene i slaget ved Lund 1676 og det som hendte i Kristianstad har han ikke fått et omdømme som en god feltherre.
Christoph Nübel
Christoph Nübel (født 1982 i Heide i Schleswig-Holstein) er en tysk historiker som særlig beskjeftiger seg med første verdenskrig.
Han ble tildelt Werner-Hahlweg-Preis i 2012 og Wilhelm-Deist-Preis für Militärgeschichte i 2008.
Frank Tønnesen (fotballspiller)
Frank Fosseli Tønnesen (født 3. januar 1973) er en tidligere norsk fotballspiller, som er mest kjent for sin tid i IK Start. Tønnesen debuterte på Starts a-lag i 1993, og fikk 125 kamper i klubben før han trakk seg tilbake i 1999. Han har flere kamper på aldersbestemte landslag. Til daglig jobber han som SFO-sjef ved Vågsbygd-SFO.
Ubåtjakten i Sognefjorden i 1972
I november 1972 ble det rapportert inn flere observasjoner av en ubåt i Sognefjorden i Norge. Dette førte til en 16 dager lang militær leteaksjon hvor det blant annet ble sluppet synkeminer. Søket etter ubåten i Sognefjorden fikk stor mediedekning internasjonalt. Offisielt ga ikke søkene noe resultat, men nedgraderte dokumenter har stadfestet at det var en ubåt i Sognefjorden i november 1972.
Historien
Under den kalde krigen, spesielt på 1970-tallet, var det mange ubåtobservasjoner i norske fjordstrøk. Der det ikke beviselig var ubåter fra NATO eller Norge, ble det antatt at sovjetiske ubåter var på ferde. November 1972 vendte hele verden øynene mot Norge og Sognefjorden etter flere observasjonar av en ubåt. De første observasjonene ble gjort 12. november, klokken 14.30 på Vangsnes i Vik. Da leteaksjonen ble satt igang sendte Forsvaret fire fregatter, to ubåter, 10 MTB-er og tre helikoptre for å delta i letingen. Leteaksjonen varte i 16 dager, men ga ingen resultater. Under aksjonen var hoteller i Sogndal og Leikanger fylt med journalister fra store deler av verden. Hva som egentlig skjedde har aldri blitt stadfestet, men nedgraderte dokumenter har stadfestet at det var en ubåt i Sognefjorden i november 1972. Om den var sovjetisk eller ikke har aldri blitt stadfestet. I 2012 stod en mann frem og innrømmet at han skjøt opp nødbluss over Sognefjorden i 22-tiden 21. november 1972. Lokalbefolkningen trodde dette var et signal fra ubåten til folk på land, og oppskytingen førte blant annet til at det ble sluppet synkeminer bare en time senere i området.
Dariusz Kuć
Dariusz Stanisław Kuć (født 24. april 1986) er en polsk friidrettsutøver, som konkurrerer i sprintløp. Han representerte Polen under Sommer-OL 2012, der han ble utslått i de innledende rundene på 100 meter.
Black E.P.
Black E.P. er et musikkalbum med Apoptygma Berzerk, utgitt i 2006.
Škoda Enyaq iV
Škoda Enyaq iV er en elektrisk familiebil fra Škoda Auto i Volkswagen-konsernet, og den første helelektriske modellen til Škoda. Bilen kom først på markedet i SUV-utgaver i 2021, mens sedan-utgaver er planlagt introdusert i 2022.
Lansering og innplassering i markedet
Frem til februar 2020 var modellen kjent under konseptnavnet Vision iV. Škoda presenterte konseptet første gang på bilmessen i Frankfurt i september 2017.
Produksjonen av de første SUV-modellene av Škoda Enyaq iV startet høsten 2020, med første utleveringer av modeller med bakhjulsdrift i våren 2021. Modellen med firehjulsdrift ble først klar for utlevering høsten 2021. Som følge av en global mangel på «micro chips» til bilenes elektronikk under koronapandemien, ble leveransene av Enyaq-modellene kraftig forsinket utover i 2021.
Modellen Enyaq iV 80 ble i 2021 markedsført aktivt i Norge, og ble stort sett godt mottatt i media – blant annet i bladet Motor, elbil.no, TV2, Elbil24, Dagens Næringsliv,  og Teknisk ukeblad.
Škoda Enyaq iV deler plattform og drivlinje med Volkswagen-konsernets søstermodeller Volkswagen ID.4 og Audi Q4 E-Tron. SUV-utgaven tilsvarer langt på vei disse modellene, mens sedan-utgaven tilsvarer Volkswagen ID.5 og Audi Q4 Sportback e-tron. Škoda Enyaq iV har også blitt sammenlignet med bilmodeller som Ford Mustang Mach-E, Hyundai Ioniq 5, Kia EV6, Mercedes-Benz EQA, Nissan Ariya, Polestar 2, Tesla Model Y, Volvo XC40.
Ifølge tall fra Opplysningsrådet for veitrafikken, var Škoda Enyaq iV den åttende mest solgte bilmodellen i Norge i 2021. Modellen sto alene for om lag 58 % av Škodas salg, med 5711 av totalt 9856 biler.
I september 2021 kunngjorde Škoda at sedan-utgaven av Enyaq vil komme i løpet 2022, under navnet Enyaq Coupé.
This Thing Called Love
This Thing Called Love er en amerikansk romantisk komedie fra 1929, regissert av Paul L. Stein og produsert av Pathé Exchange. I hovedrollene spiller Edmund Lowe og Constance Bennett. Filmen handler om en kvinne som har mistet troen på kjærligheten og inngår et rent forretningsmessig prøveekteskap med en mann som er forelsket i henne. Manus er skrevet av Horace Jackson, basert på teaterstykket This Thing Called Love (1928), skrevet av Edwin J. Burke.
Det eksisterer ingen kjente kopier av filmen i dag og den regnes derfor som å ha gått tapt. Filmen Kjærlighetens karusell (1940), regissert av Alexander Hall og med Melvyn Douglas og Rosalind Russell i hovedrollene, er også basert på Burkes teaterstykke.
Handling
Ann Marvin (Constance Bennett) har mistet troen på kjærlighet grunnet søsteren Clara Bertrands (ZaSu Pitts) ulykkelige ekteskap. Harry Bertrand (Roscoe Karns) er en skjørtejeger og Clara tror hans seneste flørt er den peruanske skjønnheten Alvarez Guerra (Carmelita Geraghty). Ekteparet skal holde et middagsselskap der Ann, Alvarez og millionæren Robert Collings (Edmund Lowe), som har arbeidet som gruveingeniør i Peru de siste 15 årene, er invitert. Clara og Alvarez havner i en voldsom krangel, så Robert og Ann ender opp alene. Han blir svært betatt av henne og ønsker at de skal gifte seg, men hun er ikke interessert. De blir til slutt enige om å inngå et rent forretningsmessig prøveekteskap, som de begge kan avslutte dersom det ikke fungerer. Ann skal tjene 25 000 dollar i året på arbeidet som husmor og de skal ha separate soverom. I håp om å gjøre Ann sjalu, flørter Robert med Alvarez, mens hun svarer med å flørte med De Witt (John Roche). Da Clara og Harry endelig løser problemene sine, får Ann tilbake troen på kjærligheten og innrømmer at hun har følelser for Robert.
Produksjon
Horace Jackson skrev manuset basert på teaterstykket This Thing Called Love, skrevet av Edwin J. Burke. Det hadde premiere på Broadway 17. september 1928, med Minor Watson som Tice Collins og Violet Heming som Ann Marvin. Constance Bennett tok en pause fra filmindustrien fra 1925 til 1929, mens hun var gift med Philip Morgan Plant. Hun gjennopptok karrieren sommeren 1929, etter å ha signert filmkontrakt med Pathé Exchange, og den første filmen hun spilte inn var This Thing Called Love. Bennett fikk betalt 14 500 dollar for innsatsen sin i filmen.
Mottakelse
Mordaunt Hall i The New York Times var positiv og roste både regissør og skuespillerne. Han mente at Lowe og Bennett gjorde «usedvanlig godt arbeid i hovedrollene» og beskrev Bennett som «spesielt sjarmerende».
Andre versjoner
Filmen Kjærlighetens karusell (1940), regissert av Alexander Hall og med Melvyn Douglas som Tice Collins og Rosalind Russell som Ann Winters, er også basert på Burkes teaterstykke.
Gervais-François Couperin
Gervais-François Couperin (1759–1826) var en fransk organist og komponist av musikerdynastiet Couperin.
Liv
Couperin fikk opplæring av faren Armand-Louis og ble farens etterfølger som organist ved Sainte-Chapelle. Han etterfulgte også sin bror Pierre-Louis som organist ved Notre-Dame de Paris, en post han holdt fram til den franske revolusjonen. I tillegg var han organist ved Saint-Gervais og ved Saint-Merri (1818–1826).
Couperin var gift med sangeren Hélène Thérèse Frey. Datteren Céleste Thérèse (1793–1860) var også organist.
Greifswalder Straße stasjon
Greifswalder Straße stasjon er en S-Bahn-stasjon i Pankow i området Prenzlauer Berg i Berlin. Stasjonen ble åpnet i 1875 og ligger på Ringbanen. Stasjonen har navn etter gata med samme navn.
Mauretania Tingitana
Mauretania Tingitana var en romersk provins lokalisert i nordvestlige Afrika som samsvarte løselig med nordlige delen av dagens Marokko og de spanske byene Ceuta og Melilla. Provinsen strakte seg fra den nordlige halvøya, motsatt side av Gibraltar, til Sala Colonia (dagens Chellah) og Volubilis i sør, og så langt øst som elven ved Oued Laou. Den hovedstad var byen Tingis (berbisk: Tingi), dagens moderne by Tanger. Andre betydelige byer i provinsen var Iulia Valentia Banasa og Lixus.
Historie
Etter at Ptolemaios av Mauretania, den siste kongen av Mauretania, døde i år 40 e.Kr., endret den romerske keiser Claudius kongedømmet til to romerske provinser: Mauretania Cæsariensis og Mauretania Tingitana. Elven Moulouya, rundt 60 km vest for dagens Oran i Algerie, ble grensen som skilte provinsene.
Den romerske annekteringen strakte seg ikke langt på kontinentet. Helt vest, den sørlige grensen av romersk styre, var Volubilis som var innringet med militære leirer som Tocolosida noe sørøst og Ain Chkour i nordvest, og med en fossatum, en forsvarsvoll. På kysten av Atlanterhavet ble Sala Colonia beskyttet av ytterligere en grøft og festningsvoll og en rekke vakttårn.
Det var ikke en kontinuerlig og uavbrutt forsvarslinje. Det er ingen bevis på en forsvarsmur som den som beskyttet den urolige grensen i romerske Britannia ved den andre yttergrensen av Romerriket. Isteden var det et nettverk av festninger og forsvarsvoller som synes å ha fungert som et filter. Limes, latin for «grense» (det samme ordet hvor det engelske ordet limit (ytterst, maksimal) er avledet), beskyttet områdene som var direkte under romersk kontroll ved å samle kontaktene med innlandet gjennom betydelige bosetninger, og ved å regulere kontaktene mellom nomadene og transhumans med byer og gårder i de okkuperte områdene.
Det samme folket levde på begge sider av disse limes, skjønt befolkningen var ganske liten. Volubilis hadde kanskje rundt 20 000 innbyggere på det meste i løpet av 200-tallet. På grunnlag av inskripsjoner var kun rundt 10 eller 20 prosent av dem av europeisk opprinnelse, hovedsakelig spanske, resten var lokale.
Romerske historikere som eksempelvis Klaudios Ptolemaios betraktet hele Marokko nord for Atlasfjellene som en del av Romerriket ettersom i tiden av Augustus var Mauretania en klientstat og dens herskere (som Juba II) kontrollerte alle områder sør for Volubilis. Den effektive kontrollen av de romerske legionærer var imidlertid satt opp i området Sala Colonia (castra "Exploratio Ad Mercurios", sør for Sala, er den sørligste romerske bosetningen som oppdaget fram til nå). En del historikere, som Leo Africanus, mente at den romerske grensen nådde fram til området av Casablanca, grunnlagt av romerne som en havn. Faktisk ligger den moderne byen Azemmour på oldtidens Azama, en handelsby av fønikisk og senere romersk opprinnelse. Selv i dag kan det bli sett levninger av et romersk kornlager i de såkalte «portugisiske cisterner».
Plinius den eldre beskrev i en del detaljer området sør for Atlasfjellene da Gaius Suetonius Paulinus hadde en militær ekspedisjon der i år 41:
Romersk provins
I løpet av styret til Juba II hadde den romerske herskeren Augustus allerede opprettet tre colonia, kolonier med romerske borgere, i Mauretania i nærheten av atlanterhavskysten: Iulia Constantia Zilil, Iulia Valentia Banasa og Iulia Campestris Babba. Regionen forble en del av Romerriket fram til 429 da vandalene overkjørte området og den romerske administrative tilstedeværelsen gikk under.
Den viktigste byen i Mauretania Tingitana var Volubilis og som var det administrative og økonomiske senteret for provinsen i vestlige romerske Afrika. De fruktbare landområdene i provinsen kunne produsere mange varer som blant annet korn og olivenolje. Det ble fraktet til Roma og bidro til provinsen rikdom og framgang. Arkeologi har dokumentert tilstedeværelsen av et jødisk samfunn i den romerske perioden.
De fremste eksportvarene fra Mauretania Tingitana purpurfarge og kostbart tømmer; Tingitana skaffet Roma også jordbruksprodukter og dyr, slikt som løver og leoparder. Det innfødte maurifolket ble høyt verdsatt og ble rekruttert av romerne som soldater, særlig som lett kavaleri. Clementius Valerius Marcellinus er nedtegnet som guvernør (preses) i tiden mellom 24. oktober 277 og 13. april 280.
I henhold til tradisjonen ble Marcellus til martyr den 28. juli 298 i Tingis (Tanger). I løpet av tetrarkiet (keiser Diokletians reformer av romerske myndighetsstrukturer i 296), ble Mauretania Tingitana en del av bispedømmet Hispaniæ, «spanjolene», og ved forlengelsen en del av det pretoriske prefekturet til gallerne. Mauretania Cæsariensis var i bispedømmet Afrika (Dioecesis Africæ). Lucilius Constantius er nedtegnet som guvernør (preses) på slutten av 300-tallet.
Dokumentet Notitia Dignitatum viste også at i dets militære organisasjon var det en Comes Tingitaniæ med en felthær bestående av to legioner, tre vexillationer, og to auxilia palatina (infanterienheter). Flavius Memorius hadde posisjonen som comes, en form for stattholder ved et tidspunkt i løpet av midten av 300-tallet. Imidlertid er det underforstått i kildematerialet at det var en enkelt militær kommando for begge de mauretaniske provinsene. En Dux Mauretaniæ (lavere rang) kontrollerte sju kohorter og en ala (alliert enhet).
De germanske vandalene etablerte seg selv i provinsen Hispania Baetica (på europeisk side) i 422 under deres konge Gunderik, og derfra utførte de angrep mot Mauretania Tingitana. I 427 aviste comes africæ Bonifacius om å tilbakekallelse fra keiser Valentinian III, og han beseiret en hær som ble sendt mot ham. Han var mindre framgangsrik da en andre styrke ble sendt inn i 428. I dette året ble Gunderik etterfulgt av Gaiserik, og Bonifacius inviterte Gaiserik til Afrika, og sørget for en flåte som gjorde det mulig for vandalene å krysse over til Tingis. Bonifacius hadde til hensikt å avgrense vandalene i Mauretania, men straks de var kommet over avviste enhver kontroll, marsjerte videre til rike Kartago og påførte store lidelser.
Bysantinerne
I 533 gjenerobret den bysantinske general Belisarius det tidligere bispedømmet Afrika fra vandalene på vegne av den østromerske keiser Justinian I den store. Alle områder vest for Cæsarea (Cherchell i Algerie) hadde allerede blitt tapt av vandalene til maurifolket, men et gjenetablert Dux Mauretaniæ holdt en militær enhet ved Septem (dagens Ceuta). Det var den siste bysantinske utposten i Mauretania Tingitana; resten av hva som hadde vært den romerske provinsen ble forent med bysantinerne som en del av Andalucía, men under navnet prefekturet Afrika.
Det meste av den nordafrikanske kysten ble senere organisert som sivile eksarkatet Kartago, en særskilt status i henhold til forsvarsbehov for en utkant.
Da muslimske umajjadene erobret hele nordlige Afrika og erstattet med makt eksisterende religion, kristendom og stedegen hedendom, med islam, ble begge de tidligere provinsene i Mauretania slått sammen til provinsen al-Maghrib (arabisk for «vesten», og er fortsatt det offisielle navnet for sharifkongeriket Marokko). Denne provinsen omfattet også over halvparten av dagens Algerie.
Romerske arkeologiske steder omfatter Volubilis, stedet for et administrativt senter og palasset til Gordias (Gordius), og dessuten Sala Colonia og Iulia Constantia Zilil.
Franzl Lang
Franz «Franzl» Lang (født 28. desember 1930, død 6. desember 2015), også kjent som «Jodlerkongen» (tysk: Jodlerkönig), var en tysk jodler fra Bayern. I tillegg sang han og spilte gitar og trekkspill. Videre har han skrevet flere bøker om jodling. Langs sjanger er tysk folkemusikk. Han gikk over til jodling på et punkt i løpet av hver eneste sang. Selv etter at han pensjonerte seg som artist gjorde han fortsatt iblant innspillinger av sanger.
Karriere
Lang vokste opp i München og ble utdannet til verktøymaker. Han begynte å spille trekkspill i en alder av ni, dette skulle etterhvert bli hans varemerke før jodlingen ble kjent. Franzls største hit var hans komposisjon fra 1968: "Kufstein-Lied". I store deler av 1970-tallet var han en permanent gjenganger i forskjellige musikalske tv-programmer på vesttysk fjernsyn, spesielt på ZDF-programmet Lustige Musikanten.
Seines
Seines er en grend nordvest på Straumøya i Bodø kommune. Seines har hatt bosetning lenge, og det er 12 graver der som kan dateres til yngre jernalder. Her finner man i dag Seinesodden naturreservat, samt at deler av Straumøya naturreservat. Ordet Seines er satt sammen av sei som i fisk og nes, noe som kan tyde på en plass med rikt fiske. Noen vi også kan se på beskatning fra 1600 tallet, da Seines er med på å trekke opp gjennomsnittsnivået på inntekt i Saltstraumen området.
Kommunikasjon
Seines var uten vei frem til 1918, da vei fra Seivåg ble ferdigstilt. Vei frem til Ersvik ble påbegynt i 1917. På denne tiden ble det også skole på Seines, den ble avholdt i leid lokale 1921
Andre verdenskrig
Under andre verdenskrig ble satt opp et kystfort på Seines bestående av to 2 avdelinger HKB 4/974 Straumöy-syd og HKB 5/975 Straumöy-nord.
Eksterne lenker
'''Grav fra jernalderen
Manyarasjøen nasjonalpark
Manyarasjøen nasjonalpark ligger ved Manyarasjøen, på grensen mellom de to regionene Arusha og Manyara nord i Tanzania, omkring 120 km vest av Arusha (nærmeste større by). Vannspeilet på den saline alkalisjøen (pH cirka 9,5, men den varierer med årstidene) ligger cirka 954 moh. og utgjør brorparten av nasjonalparken.
Nasjonalparken utgjør totalt et areal på 320 km², og av dette omfattes 220 km² Manyarasjøen. Sjøen ligger i nasjonalparkens østre del, den vestre grensen dannes av høye bergtopper. I den søndre delen finnes det varme kilder som på swahili kalles Maji Moto.
For besøkende i parken finnes tre campingplasser, et hotell og flere rastplasser.
Franzl Lang
Karriere
Lang har solgt mer enn 10 millioner plater. Han fikk 20 gullplater og en platinaplate innen den tyske plateindustrien.
Jason Smyth
Jason Smyth (født 4. juli 1987) er en irsk friidrettsutøver, som konkurrerer i sprintløp. Han representerte Irland under Sommer-OL 2012, der han ble utslått i de innledende rundene på 100 meter. Han ble diagnotisert med stargardt disease da han var åtte år gammel, og kan derfor delta både i paralympics og i OL. Han har i dag ca 10% synsevne.
Karriere
Hans første internasjonale gullmedaljer fikk han ved EM i friidrett for funksjonshemmede i 2005. Her vant han både 100 og 200 meter, på hhv. 10,96 og 21,84 sekunder.
Smith fikk gull på 60 meter ved innendørs-VM for funksjonshemmede i 2006. Han løp på 6,92, og mesterskapet ble arrangert i Sverige. Samme år vant han både 100 og 200 meter ved VM for funksjonshemmede i Assen i Nederland, med verdensrekord på begge distansene, med hhv. 10,86 og 21,83 sekunder.
Han vant gull på både 100 og 200 meter ved Paralympiske sommerleker 2008 i Beijing.
I 2009 deltok han ved U23-EM i friidrett. Tiden hans på 10,6 i innledningsheatet holdt imidlertid ikke til en plass i finalen.
I 2010 ble han den første paralympiske deltaker som deltok i et EM i friidrett for funksjonsfriske, da han deltok ved EM i friidrett 2010 i Barcelona. Her løp han på 10,43 i innledningsheatet på 100 meter, men ble slått ut i semifinalen med tiden 10,47.
Han løp 100 meter på 10,22 i mai 2011, kun 4 hundredeler fra kvalifiseringskravet til sommer-OL 2012. Senere på året deltok han ved VM i friidrett 2011. Der løp han 100 meter på 10,57, og nådde ikke semifinalen.
I juni 2012 deltok han ved EM i friidrett 2012 i Helsingfors i Finland. På 100 meter nådde han semifinalen, der han løp på 10,52, og ble med det slått ut. Ved Paralympiske sommerleker 2012 i London vant han gull på 100 meter i klassen T13. Det ble avholdt ett innledningsheat før finalen, der Smyth løp på 10,54 og ny verdensrekord. I finalen forbedret han sin egen verdensrekord til 10,46. Også på 200 meter vant han gull med ny verdensrekord, her løp han på 21,05.
Han vant 100 og 200 meter ved både Para-VM i friidrett 2013 og Para-EM i friidrett 2014, og vant 100 meter igjen ved Para-VM i friidrett 2015. Ved Paralympiske sommerleker 2016 vant han 100 meter.
Heliocopris
Heliocopris er en slekt av biller som hører til familien skarabider (Scarabaeidae) i gruppen skarabider (Scarabaeoidea). Denne slekten av kraftige, blanke biller omfatter de største billene som lever på gjødsel, blant annet fra elefanter.
Utseende
Store (opptil 65 millimeter), kraftige, blankt svarte gjødselbiller. Artene minner overflatisk om en stor tordivel, men hannen kjennes lett på at den har et langt, krumt horn i pannen. Hodet er gjerne bredt og spadeformet med små fasettøyne, antennene ganske korte. Pronotum er kraftig uthulet foran, i det minste hos hannen. De hvelvede dekkvingene har dype lengdestriper. Beina er brede og spadeformede, velegnet for graving, på frambeina er føttene (tarsene) ganske små og spinkle.
Levevis
Disse billene finnes helst i tilknytning til gjødsel. Den graver dype sjakter under en kuruke og graver ned store mengder møkk som de legger egg på. Hannen graver gangene, hunnen arbeider møkka til glatte kuler som hun legger egg på. Hun passer disse i flere måneder mens larvene utvikler seg.
Song Qiwu
Song Qiwu (født 20. august 2001) er en kinesisk skihopper, som representerer Kina under Vinter-OL 2022.
Idrettskarriere
Song begynte med skihopping 17 år gammel. Han debuterte i FIS-cupen i skihopping 3. juli 2021, med en 21.-plass. Han deltok i Kontinentalcupen i skihopping 2021 (sommerhopping), og kom der på 101.-plass med 30 poeng.
Han deltar i skihopping under Vinter-OL 2022, og i normalbakkerennet hoppet han 61,5 meter og kom på 53.-plass i kvalifiseringen, og gikk ikke videre til finalerunden.
Referanser
<References />
Frankrike under Vinter-OL for ungdom 2016
Frankrike under Vinter-OL for ungdom 2016. Frankrike deltok med 33 utøvere under Vinter-OL for ungdom 2016 i Lillehammer, Norge som ble arrangert i perioden 12. til 21. januar 2016.
Kortbaneløp på skøyter
Forklaring: FA=A-finale (medalje); FB=B-finale (ikke-medalje); FC=C-finale (ikke-medal) SA/B=Semifinaler A/B; PEN=Straffet
Breierveita
Breierveita er en tidligere veit i Midtbyen i Trondheim som gikk vestover fra Kjøpmannsgata til Hospitalsløkkan sør for og parallelt med Dronningens gate.
Breierveita har fått sitt navn etter Breiergården, som lå ved dagens Kjøpmannsgata 32 og Nidelva. Denne gården ble oppkalt etter eieren Oluf Breier, som blant annet leide stol i Domkirken i 1628 og 1668.
Ferhat Abbas
Ferhat Mekki Abbas (født 24. oktober 1899 i Chahna, død 23. desember 1985 i Alger) var en algerisk nasjonalist og politiker. Hans politiske liv var preget av en utvikling fra lojal kritikk av fransk styre til kamp for Algeries uavhengighet fra Frankrike. Han var medlem av Front de libération nationale (FLN) og var president i spissen for Algeries provisoriske eksilregjering fra 1958 til 1961, da FLN kjempet mot fransk herredømme i Algerie, men ble politisk marginalisert like før landet vant selvstendighet i 1962.
Bakgrunn og tidlig politisk liv
Abbas ble utdannet ved Universitetet i Alger, tjenestegjorde i den franske hær og ble farmasøyt. Han hadde fransk som sitt hovedspråk og førte en fransk livsstil. I den tidligste fasen av sitt politiske liv tilhørte han den intellektuelle elite som utgjorde første generasjon av nasjonalister i Algerie. Han engasjerte seg politisk i lokalpolitikken i Fransk Algerie og var opprinnelig lojal mot Frankrike, før han i 1938 brøt med denne linjen og dannet den nasjonalistiske organisasjonen Union Populaire Algérienne.
I disse årene var Abbas først og fremst opptatt algeriernes rett til likeverdig politisk status og til fransk statsborgerskap, en linje som kalles assimileringspolitikken. Vekten var lagt på politiske rettigheter og statsborgerskap for den muslimske befolkningen i Algerie, retten til å praktisere islam også med fransk statsborgerskap og anerkjennelse av arabisk som offisielt språk. Han kjempet en kamp for at Frankrike skulle erkjenne sine politiske tradisjoner om frihet og liket i Algerie og gjennomføre dem der. I dette var han inspirert av Tyrkia og Mustafa Kemal Atatürk og at islamske tradisjoner kunne forenes med et moderne samfunn.
Abbas tiltro til muligheten for å få gjennomslag for kravene og lojaliteten til Frankrike, kom blant annet til uttrykk ved at han i 1940 meldte han seg til tjeneste i den franske hær. Ved Frankrikes nederlag gikk han tilbake til det sivile liv. Han grunnla et parti som kjempet for en fransk-algerisk forbundsstat og forsøkte å få gjennomslag for sine visjoner både hos Vichy-regimet og, etter den allierte landgangen i Nord-Afrika i 1942, også fra USA. Framstøtene mislykkes.
Skjerpet nasjonalisme
I 1943 offentliggjorde Abbas et manifest til det algerisk-berberiske folk der han hevdet retten til nasjonal selvbestemmelse og selvstendighet. Kritikken mot Frankrike som kolonimakt ble skjerpet og franskmennene ble anklaget for å ha sviktet sine frihetsidealer i Algerie. Abbas framsatte et program som forestilte seg Algerie som en sekulær stat, med arabisk som offisielt språk. Manifestet ble en grunnsten i algerisk nasjonalisme. Kravene fra manifestet ble avvist av franske myndigheter og Abbas satt en periode i fengsel. En begrenset reformprosess kom likevel i gang, men da de første algeriske valgene skulle avholdes i 1945, valgte Abbas å boikotte disse. Etter Sétif-massakren fant det sted en radikalisering i den nasjonalistiske bevegelsen, som ble delt i en moderat og radikal fraksjon. Abbas dannet i 1946 den moderat nasjonalistiske organisasjonen Union Démocratique du Manifeste Algérien (UDMA). Han satte kreftene inn på å påvirke politikken gjennom franske politiske institusjoner og stilte til valgt Frankrikes grunnlovgivende forsamling i 1946, der UDMA vant 11 av 13 mandater muslimene i Algerie var tildelt. Abbas of UDMA forble imidlertid uten gjennomslag og partiet boikottet det første valget til den franske nasjonalforsamlingen i den fjerde republikk.
Inn i FLN, leder for eksilregjeringen
Etter at forsøkene på en forsonlig linje mot franskmennene mislykkes, dro Abbas i eksil i Kairo. Mot slutten av 1958 gikk Abbas og UDMA med i den nasjonalistiske fellesfronten Front de libération nationale (FLN), som kjempet en samlet væpnet kamp for frigjøring av Algerie fra fransk herredømme. Abbas ble medlem av den algeriske revolusjonens nasjonalråd (Conseil National de la Révolution Algérienne, CNRA) og ble deretter president i den provisoriske algeriske eksil regjering (Gouvernement provisoire de la République algérienne, GPRA). Abbas ledet den algeriske eksilregjering fram til august 1961. FLN var preget av indre splid og maktkamp og Abbas ble av motstandere anklaget for å være for moderat og franskvennlig. Han ble derfor byttet ut som regjeringssjef og spilte dermed ikke noen sentral rolle i siste fase av forhandlingene med Frankrike om Algeries selvstendighet, prosessen som ledet fram til Évian-avtalen i mars 1962. Abbas ble satt på sidelinjen av en yngre generasjon nasjonalister, med Ahmed Ben Bella og Houari Boumédiènne i spissen.
Uavhengighet og marginalisering
Algerie vant selvstendighet 5. juli 1962. Abbas ble president i den grunnlovgivende forsamling, men trakk seg før en ny grunnlov var utarbeidet og vedtatt. Abbas var forkjemper for konstitusjonelle prinsipper og parlamentariske institusjoner og protesterte mot den sosialistiske og revolusjonære linjen FLN la seg på. Den grunnlovgivende forsamling ble etter hans syn tilsidesatt ved at grunnloven ble utformet i andre organer enn i den grunnlovgivende forsamling, som også var ute av stand til å utøve kontroll med regjeringen ledet av statsminister Ben Bella. Abbas ble ekskludert fra FLN, arrestert og satt i husarrest, men slapp ut i 1965. Han spilte siden ingen sentral politisk rolle.
Av og om Ferhat Abbas
Abbas utga bøkene ''Le Jeune Algérien. De la colonie vers la province (Paris, 1931), La nuit coloniale (Paris, 1962), Autopsie d'une guerre (Paris, 1980) og L'indépendance confisquée, 1962–1978'' (Paris, 1984). Livet hans er biografert av Benjamin Stora og Zakya Daoud i Ferhat Abbas, une utopie algérienne (Paris: Denoël, 1995).
Sigmund Loland
Sigmund Loland (født 4. oktober 1957) er professor ved Institutt for idrett og samfunnsvitenskap ved Norges idrettshøgskole. Han var rektor i perioden 2005 - 2013 på samme sted.
Loland var elev ved Kongsgård skole i Stavanger. I 1990 oppnådde Loland graden dr. scient. (ph.d.) som den første ved NIH. Doktorgraden er et studium av ideen fair play. I dag underviser og forsker han innenfor idrettsfilosofi, idrett og etikk og vitenskapsteori.
Dendrornithes
Dendrornithes (prehistoriske rovfugler) er en klade med fugler i gruppen Terrestrornithes. Gruppa inkluderer to subtaxa: Anomalogonates (†) og Raptores. Søstergruppa er Telmatorae.
Stamtre
Stamtreet er i henhold til Livezey m.fl., 2007.
Santiago Ascacíbar
Santiago Lionel Ascacíbar (født 25. februar 1997) er en argentinsk fotballspiller som spiller for.
Han representerte Argentina under Sommer-OL 2016 i Rio de Janeiro, der han ble utslått i gruppespillet med det argentinske U23-landslaget.
Skyting under Stillehavslekene 2015
Skyting under Stillehavslekene 2015. Skyting var en av flere sporter som var med i de femtende stillehavslekene som ble arrangert i Port Moresby på Papua Ny-Guinea i perioden 4. til 18. juli 2015. Det var femte gangen som skyting var med på programmet under stillehavslekene. Det ble konkurrert i elleve øvelsere og Tahiti ble beste nasjon med tre gullmedaljer foran Fiji som også vant tre gull.
Kunstveggen
Kunstveggen er et norsk diskusjonsforum som ble etablert i 2003, med fokus på nyheter og debatt rundt samtidskunst og urban kunst. Formålet bak Kunstveggen er å øke kunstinteressen i Norge, samt å samle så mange interesserte og samlere som mulig på ett sted slik at de kan dele informasjon og oppdage nye kunstnere og gallerier. Per 2023 har forumet har over 5,000 registrerte brukere og 800 000 individuelle sidevisninger per måned.
Verning av Dolk sin gatekunst i Bergen
I 2013 fikk Kunstveggen Bergens byråd til å bevare ti Dolk-verker i Bergen sentrum. Byrådet og Kunstveggen ønsket å ta vare på Dolks gatekunstverker slik at flere kunne se hvor den internasjonalt anerkjente og populære kunstneren startet sin virksomhet. Årsaken til at Kunstveggen frontet verningen var at det kun fantes et fåtall eksisterende verker igjen, de fleste hadde enten blitt stjålet, utsatt for hærverk eller fjernet av kommunen>.
Utstillinger og auksjoner
Kunstveggen har arrangert flere utstillinger, blant annet i Oslo med verk av Banksy, Damien Hirst og Andy Warhol. I 2021 startet Kunstveggen sammen med Blomqvist Kunsthandel Norges første auksjon for urban kunst, blant annet med Banksy-verk i millionklassen. .
Carl von Arenstorff
Carl von Arenstorff (født mars 1625, død 10. desember 1676 i København) var en tysk offiser i svensk og dansk tjeneste. Han var bror til Friedrich von Arenstorff.
Carl von Arenstorff ble født i Mecklenburg og deltok som svensk offiser i tredveårskrigen og senere i krigen mot Polen. I svensk tjeneste oppnådde han å bli generalmajor, men 1673 gikk han over i dansk tjeneste, hvor han ble generalløytnant i kavaleriet og senere medlem av geheimerådet. Han førte sammen med kong Christian 5. de danske styrkene i slaget ved Lund i 1676. Her ble han dødelig såret i innledningen av slaget, da han fikk en kule i armen. Tross amputasjon døde han i København av koldbrann. Hans sarkofag ligger i Slesvig Domkirke i Sydslesvig.
8. etappe av Tour de France 2023
8. etappe av Tour de France 2023 gikk fra Libourne til Limoges 8. juli 2023.
Mads Pedersen vant etappen.
Lise Sofie Woie
Lise Sofie Woie (født 13. mars 1967) er ekspedisjonssjef i Nærings- og fiskeridepartementet. Hun er tidligere administrerende direktør ved Norges idrettshøgskole (2012 - 2021). Tidligere har hun vært økonomi- og finansdirektør ved Akershus universitetssykehus, budsjettsjef ved Rikshospitalet, soussjef i DNBNOR Sparebank Kreditt og underdirektør i Justisdepartementet.
Rytis Sakalauskas
Rytis Sakalauskas (født 1. januar 1987) er en litauisk friidrettsutøver, som konkurrerer i sprintløp. Han representerte Litauen under Sommer-OL 2012, der han ble utslått i de innledende rundene på 100 meter.
Barakat Mubarak Al-Harthi
Barakat Mubarak Al-Harthi (født 15. juni 1988) er en omansk friidrettsutøver, som konkurrerer i sprintløp.
Han representerte Oman under Sommer-OL 2012, der han ble utslått i de innledende rundene på 100 meter.
Han deltok under VM i friidrett 2009, og VM i friidrett 2013, og under VM i friidrett 2015.
Al-Harthi vant en bronse-medalje på 100-meteren under Asialekene 2010, som den gangen ble avholdt i Guangzhou, Kina. Hans personlige beste tid var 6.67 sekunder på 60-meteren, som han oppnådde i 2010 i Doha. På 100-meteren løp han inn til 9.97 sekunder, i juni 2016.
Atopolinus
Atopolinus er en slekt av biller som hører til underfamilien storkortvinger (Staphylininae) i familien kortvinger (Staphylinidae). Det er beskrevet 15 arter, fire av dem er funnet i Norge.
Utseende
Middelsstore, slanke, blankt brunlige kortvinger. Hodet er avrundet firkantet med små fasettøyne. Det er en markert "hals" mellom hode og pronotum, dette er smalere enn hodet og avrundet firkantet. Dekkvingene er jevnbrede, litt bredere og lengre enn pronotum. Bakkroppen er sylindrisk. Beina er forholdsvis korte, ikke spesielt kraftige.
Levevis
Dise billene er rovdyr.
Utbredelse
Artene er utbredt i Asia.
Jasper Maskelyne
Jasper Maskelyne (født 1902, død 1973) var en britisk magiker på 1930- og 1940-tallet. Hans far og bestefar var også magikere. Maskelyne blir best husket for hans arbeid for britisk militær etterretning under andre verdenskrig, der hans knep, lureri og kamuflasje lurte nazistene trill rundt flere ganger.
Maskelyne vervet seg til det britiske militæret da andre verdenskrig brøt ut, da han mente at hans evner som tryllekunstner kunne brukes innenfor kamuflasje.
Han overbeviste skeptiske offiserer ved å skape en illusjon av et tysk krigsskip på elven Themsen ved hjelp av speil og en modell av skipet. Maskelyne ble utplassert i Nord-Afrika der han tilbrakte mye av tiden med å underholdende medsoldater.
Maskelyne var med i The Magic Gang (Tryllebanden) som lagde en rekke illusjoner for britene. De brukte lerret og kryssfiner for å få en jeep til å se ut som en stridsvogn, og de fikk stridsvogner til å se ut som lastebiler. De skapte illusjoner av hele tropper og krigsskip.
Maskelynes største illusjon var å skjule havnen i Alexandria, som var britenes viktigste havn i Nord-Afrika, for å villede tyske bombefly. I en bukt fem kilometer unna snekret Tryllebanden sammen en kopi av bygninger, fyrtårn og luftvern-batteri som skulle forestille havnen i Alexandria. Illusjonen var en suksess, og tyskerne skal ha bombet kulissene sammenhengende i tre dager uten å oppdage bløffen. Dessuten blendet og desorientere han fiendtlige piloter, slik at deres bomber skulle falle utenfor det opprinnelige målet.
I 1942 var tyskerne på fremmarsj rundt El Alamein. Tryllebandens oppgave var å få den tyske feltmarskalken Erwin Rommel til å tro at det britiske angrepet kom fra sør da general Bernard Montgomery planla å angripe fra nord. I nord ble stridsvogner forkledd som lastebiler. Mens i sør ble det satt opp kulisser som lignet flere tusen britiske stridsvogner blant annet ved hjelp av pyroteknikk. I tillegg til en falsk jernbanelinje og falske samtaler over radio som lurte tyskerne til å tro at et nært forestående britisk angrep var planlagt fra sør. Da britene angrep de tyske stillingene ble de overrumplet fullstendig. Store deler av de tyske styrkene ble knust, og de resterende soldatene som var igjen måtte trekke seg tilbake.
Tryllebanden ble oppløst etter krigen, og selv om Winston Churchill roste Maskelynes innsats, ble han snart glemt etter krigen. Maskelyne prøvde å gjenoppta sin karriere som magiker etter krigen uten mye suksess. Han publiserte også en bok om sine bragder, Magic: Top Secret som kom ut i 1949. Han døde i 1973. Det er i ettertid blitt sådd tvil om hans rolle i krigen, og om det i det hele tatt eksisterte noen Tryllebande. En australsk militærhistoriker hevder de tilfellene Maskelyne beskriver i bøkene sine var ren fantasi. Han hevdet også at Maskelynes faktiske rolle i krigen egentlig var marginal.
Nima Shahinian
Nima J. Shahinian (farsi: ; født 1982 i Tehran, Iran) er en norsk industridesigner og første norske astronautkandidat. Blant de mest kjente produktene han har designet er stikkontakten Flow og superbilen Zyrus LP1200.
Biografi
Shahinian er oppvokst på Åneby. Han var gjest hos Lindmo februar 2022, der han snakket om romprosjektet sitt.
I februar 2022 startet han sin astronaut trening i Russland, med et mål om bli første nordmann i verdensrommet. Astronauttreningen fant sted i Star City, i Russland.
Etter Russlands invasjon av Ukraina i 2022 bestemte han seg for å trekke seg fra romfartssamarbeidet med Russland. Shahinian sa at prosjektet ikke er avsluttet, men at de må revurdere hele situasjonen.
Landsberger Allee stasjon
Landsberger Allee stasjon er en S-Bahn-stasjon i Pankow i området Prenzlauer Berg i Berlin. Stasjonen ble åpnet i 1895 og ligger på Ringbanen. Stasjonen har navn etter gata med samme navn.
Idrissa Adam
Idrissa Adam (født 28. desember 1984) er en kamerunsk friidrettsutøver, som konkurrerer i sprintløp. Han representerte Kamerun under Sommer-OL 2012, der han ble utslått i de innledende rundene på 100 meter.
EM i friidrett innendørs 2021
EM i friidrett innendørs 2021 ble arrangert i Toruń i Polen fra 5. til 7. mars 2021.
Filosofiåret 1796
Filosofiåret 1796 er en oversikt over hendelser, utgivelser og personer med tilknytning til filosofi i 1796.
Hendelser
Det forsøkes laget et program for idealismen og etikken, Das älteste Systemprogramm des deutschen Idealismus (1796/97) som en del av den filosofiske bevegelsen tysk idealisme. Hvem som stod bak programmet er ukjent.
Niels Lauritz Dahl
Niels Lauritz Dahl (født 29. oktober 1925 i Oslo, død 17. januar 2014 samme sted) var en norsk diplomat og ambassadør.
A New Career in a New Town
«A New Career in a New Town» er et instrumentalt stykke av David Bowie fra albumet Low fra 1977.
Stykket er uten tekst, men likevel selvbiografisk, som mange av de andre sangene på albumet. Tittelen «A New Career in a New Town» viser til at Bowie nylig hadde flyttet fra USA til Europa. Trass i den fjerne tonen, representerer det livlige stykket likevel en slags optimisme over å ha startet på nytt.
Sangen tjener som et bindeledd mellom A-siden på Low, som starter med en lignende livlig instrumental, «Speed of Life». Det benyttes mye synthesizer og teknikker av Brian Eno på sangen. Helt i begynnelsen av stykket er munnspillet til Bowie, som en kan høre gjennom hele sangen, og som gir en kontrast mellom den akustiske rensligheten til instrumentet og det særdeles elektrifiserte bandet. Selv trommene til Dennis Davis var kraftig behandlet på sangen.
Konsertversjoner
Det finnes ingen offisielle konsertopptak av sangen, men den ble ofte spilt under Reality Tour i 2003.
Martin Taxt
Martin Taxt (født 18. januar 1981 i Trondheim) er en norsk tubaist. Han studerte ved Norges musikkhøgskole fra 2002 til 2006 og på Conservatoire Nationale Superieur de Musique et de Danse à Paris (CNSMDP) fra 2004 til 2005. I studietiden etablerte han bandene Florebius og Silucian Town med blant andre sangeren Lena Nymark. Fra 2004 har Taxt vært tubaist i kvintetten Music for a While. Som studiomusiker har han jobbet med artister som Odd Nordstoga, Hanne Hukkelberg og Maria Mena.
Siden 2006 har han samarbeidet med de japanske musikerne Tetuzi Akiyama og Toshimaru Nakamura i kvintetten Koboku Senjû. Fra 2006 har han arrangert festivalen Fri Resonans (en festival for ny og eksperimentell musikk) i Trondheim sammen med Kim Myhr og Håvard Volden. Taxt har siden februar 2010 drevet plateselskapet SOFA sammen med Kim Myhr, Ivar Grydeland og Ingar Zach.
Tuvalus herrelandslag i fotball
Tuvalus herrelandslag i fotball representerer øystaten Tuvalu i fotball på herresiden. Laget er underlagt landets fotballorganisasjon, Tuvalu Soccer Association.
Laget er ikke medlem av FIFA, men er assosiert medlem av Oceania Football Confederation (OFC).
VM-resultater
I september 2008 besøkte Tuvalus statsminister Apisai Ielemia og presidenten i Tuvalu Soccer Association Tapugao Falefou, FIFAs hovedkvarter i Zürich, i håp om å oppnå fullt medlemskap i FIFA.
Resultater fra South Pacific Games
De spilte tre kamper ved South Pacific Games 1979, som ble avholdt på Fiji. I denne turneringen noterte de både sin største seier, med 5-3 mot, og sitt største tap, med 18-0 mot.
Nathalie Kelley
Nathalie Kelley (født 3. mars 1985 i Lima i Peru) er en australsk skuespillerinne. I 2006 hadde hun rollen som Neela i The Fast and the Furious: Tokyo Drift. Hun var med i musikkvideoen til Bruno Mars' hit-låt «Just the Way You Are» i 2010. I 2017 spilte hun i serien Dynasty
Tuvalus herrelandslag i fotball
Resultater fra South Pacific Games
De spilte også fire kamper ved South Pacific Games 2003, som også ble avholdt på Fiji. Etter seier mot i åpningsakampen tapte de de siste tre kampene, og endte på fjerdeplass av fem lag i Pulje A.
Nathalie Kelley
Filmografi
2017 Dynasty. Cristal
Badminton under Sommer-OL 1996 – Singel menn
Badminton i Sommer-OL 1996 – Singel menn fant sted i Georgia State University i Atlanta i USA i juli og august 1996.
Sveits’ grunnlov
Sveits grunnlov (tysk Bundesverfassung der Schweizerischen Eidgenossenschaft) av 18. april 1999 er den tredje og gjeldende konføderale grunnlov i Sveits. Den etablerer den sveitsiske konføderasjon, som forbundsrepublikk bestående av 26 kantoner. Grunnloven etablerer en rekke kollektive rettigheter, herunder retten til å utlyse folkeavstemning og grunnlovsendringer, utlegger kantonenes og konføderasjonens forpliktelser, og legger grunnlag for de føderale myndigheter.
Grunnloven ble vedtatt ved folkeavstemning 18. april 1999, hvor et flertall av både befolkningen og kantonene stemte for. Den erstattet da den tidligere grunnloven av 1874, men uten større innholdsmessige endringer.
Katatoni
Katatoni (gammelgresk κατά = «fra øverst til nederst», og τόνος = «[an]spenning», altså «anspenthet fra topp til tå») er en tilstand av nevrogenisk motorisk immobilitet og adferdsavvik manifestert ved stupor. Den ble først vitenskapelig beskrevet av den tyske legen Karl Ludwig Kahlbaum i 1874: Die Katatonie oder das Spannungsirresein («Katanoni eller spenningsgalskap»).
Psychonauts
Spillet handler om unggutten Razputin (ofte forkortet «Raz»), som har overnaturlige psykiske evner og rømmer fra et sirkus for å snike seg inn i en sommerleir for folk med like evner. Her håper han å kunne bli en «Psychonaut». Etter hvert oppdager han at noen i leiren legger skumle planer som bare han kan forpurre. Som Psychonaut-lærling må han komme seg inn i tankene til forskjellige karakterer i spillet for å hjelpe disse med å forsone seg med noe de frykter eller minner fra fortiden, slik at han kan få hjelp av dem og fortsette sin ferd. Underveis lærer Raz nye triks som kan benyttes både til å fortære fiender og å løse gåter.
Katatoni
Dette psykomotoriske syndromet kan opptre blant annet som uttrykk for psykiske lidelser som tunge depresjoner eller kataton schizofreni, virkninger av alkohol, medikamenter eller på grunn av stoffskifteforstyrrelser.
Katatoni fremstår som unaturlige og sterkt krampaktige holdninger gjennom hele kroppen. Dette inkluderer symptomer som:
Sykdomsvarianter av dette kan være livstruende fordi væske- og næringsopptak ikke finner sted.
Referanser
Catatonia
Psychonauts
Psychonauts fikk generelt svært god mottakelse.
Maechidiini
Maechidiini er en gruppe av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea). Disse billene lever i Australia.
Utseende
Små til middelsstore (ca. 10 millimeter), brunsvarte, avlange skarabider. Oversiden er kraftig og svært tett punktert, på dekkvingene danner punktene rader.
Utbredelse
Artene lever i Australia, der de er utbredt langs kysten av mesteparten av kontinentet.
Ángel Correa
Ángel Martín Correa Martínez (født 9. mars 1995) er en argentinsk fotballspiller som spiller for den spanske klubben Atlético Madrid.
Landslaget
Han ble tatt ut i s tropp til VM i fotball 2022 i Qatar.
Paralovricia
Utbredelse
Slekten er bare kjent fra Bulgaria (Rodopifjellene).
Britomartis
Britomartis (gresk: Βριτόμαρτις, søte jomfru) er i gresk mytologi en kretensisk nymfe eller gudinne, datter til Zevs og Karme. Hun var en oreade, en gudinne for fjellene og jakten, og ble stort sett dyrket på Kreta. Ellers i Hellas ble hun i stor grad assosiert med Artemis eller Afaia. Hun er også kjent som Diktynna (gresk: Δίκτυννα) etter det greske diktys = fiskennett.
Hun er også assosiert med modergudinnen («Moder Jord») i den tidligere minoiske mytologien, men det er ingen arkeologiske bevis som underbygger dette.
I mytologien
Britomartis var ofte avbildet på kretiske mynter, enten som seg selv eller som Diktynna, gudinnen av fjellet Dikte som var Zevs’ fødested. Som Diktynna var hun avbildet som en bevinget gudinne med menneskeansikt, stående på sitt fjell med et dyr i hver arm, som en Potnia Theron, den minoiske herskerinnen over dyrene.
Ifølge en hymne til Artemis, skrevet av poeten Kallimakhos (200-tallet f.Kr.) skal Britomartis ha blitt jaget og forfulgt i ni måneder av den forelskede kong Minos. Til slutt kastet hun seg i sin fortvilelse fra fjellet Dikte i havet men falt ned i et fiskegarn og ble reddet av fiskere som satte henne i land på det greske fastlandet. Dette skal ha gitt opphav til navnet Diktynna etter det greske diktys som betyr fiskegarn. Historieskriveren Diodorus Siculus, som levde noe senere, har avvist hele denne historien. «… for det er ikke sannsynlig at gudinnen noen gang skulle ha kommet i en så hjelpeløs situasjon at hun ville trenge hjelp fra vanlige mennesker, hun, som er datter av den mektigste av guder.»
Geografen Strabon hevdet at hun ble hyllet som Diktynna bare i de vestlige deler av Kreta, i Kydonia-provinsen, hvor det var et Diktynnaion, et tempel for Diktynna.
Terrestrornithes
Terrestrornithes (prehistoriske rovfugler) er en klade i gruppen moderne fugler. Gruppa inkluderer to subtaxa: Dendrornithes og Telmatorae (†). Den har dessuten to døstergrupper: Fluvioviridavidae (†) og Natatores (†).
Stamtre
Stamtreet er i henhold til Livezey m.fl., 2007.
Anežka Indráčková
Anežka Indráčková (født 30. juli 2006 i Jablonec nad Nisou) er en tsjekkisk skihopper, som representerer klubben JKL Desna Dukla LBC. Hun deltar i skihopping under Vinter-OL 2022.